L-UE tħeġġeġ lil sħabha kollha jistabbilixxu protezzjoni speċjali għal dawk li l-aktar għandhom bżonnha: it-tfal madwar id-dinja. Il-Kunsill adotta konklużjonijiet dwar il-promozzjoni u l-protezzjoni tad-drittijiet tat-tfal. Dawn il-konklużjonijiet isegwu l-' Linji Gwida għall-Promozzjoni u l-Protezzjoni tad-Drittijiet tat-Tfal (2017) - Ma Neskludu lill-Ebda Tifel jew Tifla' adottati mill-Kunsill fis-6 ta' Marzu 2017. B'dawn il-linji gwida, l-UE affermat mill-ġdid l-impenn tagħha biex b'mod komprensiv tipproteġi u tippromwovi d-drittijiet tat-tfal fil-politika esterna tagħha dwar id-drittijiet tal-bniedem. F'konformità mal-linji gwida, il-konklużjonijiet jiffukaw fuq l-ugwaljanza bejn is-sessi, l-iżgurar tat- tisħiħ tal-pożizzjoni tal-bniet , l-integrazzjoni tad- drittijiet tat-tfal fis-setturi kollha u fil-programmazzjoni kollha, u t- tħeġġiġ tal-pajjiżi sħab biex jadottaw strateġija nazzjonali dwar id-drittijiet tat-tfal. Il-Kunsill jafferma mill-ġdid l-appoġġ tal-UE għall-ħidma tal-atturi reġjonali u internazzjonali rilevanti fil-qasam tad-drittijiet tat-tfal, b'mod partikolari fi ħdan il-qafas tan-Nazzjonijiet Uniti. Il-Kunsill jafferma mil-ġdid l-involviment attiv tal-UE fil-proċessi li jħarsu d-drittijiet tal-bniedem u l-libertajiet fundamentali tat- tfal refuġjati u migranti kollha. Protezzjoni u promozzjoni tad-drittijiet tal-bniedem (informazzjoni ġenerali) Ara l-paġna tal-laqgħa